钦定古今图书集成/明伦汇编/氏族典/第172卷 > 《廖用贤尚友录》 > 关山
## 钦定古今图书集成/明伦汇编/氏族典/第172卷 > 《廖用贤尚友录》 > 关山

按《山西通志》：“山，大同人。都指挥，充宣府中路参将。嘉
靖间，小王子拥六万骑，由毛家沟入葛峪。时诸营兵
在镇，檄延绥游兵未发，山独将所部兵直前冲突。兵
少被重围，攒射，矢如雨。会风霾大作，自辰至次日晓，
援兵竟无一至，战死。兵部言状，赐祭，荫子。”